Bratislava, 3.7.2024

# **Vysvetlenie súťažných podkladov č. 6**

V rokovacom konaní so zverejnením na predmet zákazky „**Riadiaci a komunikačný systém verejného osvetlenia**“, ktoré bolo vyhlásené verejným obstarávateľom Technické siete Bratislava, a.s., Primaciálne nám. 1, 814 99 Bratislava (ďalej len „verejný obstarávateľ“) vo Vestníku verejného obstarávania č. 258/2023 zo dňa 28.12.2023 pod značkou 39818 - MRT, verejný obstarávateľ poskytuje na otázky záujemcu predložené v II. fáze zákazky nasledovné vysvetlenie:

**Otázka č. 23:**

V časti D, čl. 1, bod 1.4 súťažných podkladov je uvedené: „Po ukončení jednotlivých kôl rokovaní verejný obstarávateľ, resp. Komisia má právo rozhodnúť, ktoré návrhy uchádzačov uvedené v základných ponukách alebo na rokovaniach bude akceptovať a stanú sa pre ďalší priebeh verejného obstarávania záväzné. Verejný obstarávateľ bude informovať všetkých uchádzačov, ktorí sa zúčastňujú rokovaní,   
o úprave, zmene alebo doplnení pôvodných požiadaviek a podmienok, ktoré vyplynuli zo základných ponúk a/alebo rokovaní.“

Uvedený bod chápeme tak, že verejný obstarávateľ môže po predložení Základných ponúk prevziať návrhy od rôznych uchádzačov a tiež aj rôzne návrhy predložené uchádzačmi v rámci pripomienkovania a takýmto spôsobom stanoviť záväzné požiadavky pre účely spracovania finálnej ponuky. Je tento výklad správny?

V prípade, že uchádzač predloží Základnú ponuku, ktorá po skončení rokovaní s uchádzačmi nebude vylúčená a daný uchádzač bude vyzvaný na predloženie konečnej ponuky, avšak uchádzač sa rozhodne, že končenú ponuku nepredloží (napr. z dôvodu, že neakceptuje finálne zmluvné podmienky a požiadavky na konečné ponuky, prípadne z akéhokoľvek iného dôvodu), aký bude postup voči danému uchádzačovi? Môže verejný obstarávateľ akceptovať ako konečnú ponuku aj Základnú ponuku takého uchádzača a vyzvať uchádzača na uzavretie zmluvy len podľa Základnej ponuky?

**Odpoveď č. 23:**

Áno, verejný obstarávateľ môže po predložení Základných ponúk prevziať návrhy od rôznych uchádzačov a tiež aj rôzne návrhy predložené uchádzačmi v rámci pripomienkovania a takýmto spôsobom stanoviť záväzné požiadavky pre účely spracovania finálnej ponuky. Uvedené znamená,   
že zmluvné podmienky a modifikovateľné požiadavky na predmet zákazky môžu byť predmetom úpravy. Finálny opis predmetu zákazky a návrh Zmluvy budú súčasťou súťažných podkladov, ktoré budú poskytnuté všetkým uchádzačom v dostatočnom časovom predstihu pred lehotou na predkladanie Konečných ponúk.

Verejný obstarávateľ nebude akceptovať Základnú ponuku ako finálnu, nakoľko predpokladá,   
že po uplynutí lehoty na predkladanie Základných ponúk a po rokovaniach s uchádzačmi dôjde k zmene v zadávacej dokumentácii, ktorú logicky Základné ponuky nereflektujú. Výsledkom verejného obstarávania bude Zmluva, ktorej finálne znenie bude známe až po uskutočnení rokovaní, t. j. pred predložením Konečných ponúk. Úspešný uchádzač preto musí byť s týmito zmluvnými podmienkami oboznámený a musí ich akceptovať v plnom rozsahu. Inými slovami, Základná ponuka nebude akceptovaná ako Konečná. Predloženie Základnej ponuky, je však nevyhnutným predpokladom pre pokračovanie uchádzača do ďalších fáz zákazky.

S pozdravom

Ing. Juraj Nyulassy

predseda predstavenstva